TERMENI DE REFERINȚĂ

**pentru selectarea unui consultant / unei consultante sau a unei companii**

privind prestarea serviciilor de livrare instruiri domeniul safeguarding în cadrul unei comunități prietenoase vârstei

**Servicii solicitate**: Consultanță pentru livrare unor instruiri în domeniul safeguarding și elaborarea raportului serviciului prestat

**Locul prestării serviciilor:** 15 comunități din raionale Ungheni, Sîngerei, Telenești și or. Chișinău (vizite în raioanele menționate, ședințe online și ședințe cu echipa proiectului în Chișinău)

**Solicitant (angajator):** HelpAge Moldova AO

**Tipul de contract:** Contract de prestări servicii pe durată determinată

**Perioada de lucru estimată:** august – septembrie 2024 (Total estimat: 23 zile consultanță în total – inclusiv pregătirea suportului de curs, deplasările în 15 comunități și elaborarea raportului)

**Context**

HelpAge Moldova este parte a rețelei de organizații cu același nume, cu prezența în 85 țări din lume care lucrează cu și pentru persoanele vârstnice. Misiunea organizației este de a promova bunăstarea și incluziunea femeilor și bărbaților vârstnici, de a reduce sărăcia și discriminarea persoanelor vârstnice.

În prezent HelpAge Moldova implementează proiectul „Îmbunătățirea participării sociale a persoanelor în etate din Moldova prin dezvoltarea comunităților pilot prietenoase vârstnicilor”, ce are ca scop sporirea accesului la activități incluzive de participare socială a vârstnicilor din 15 comunități a raioanelor Sîngerei, Telenești și Ungheni.

Proiectul este implementat de HelpAge Moldova în perioada Decembrie 2023 – Noiembrie 2027, cu suportul financiar al Guvernului Federal Germania (BMZ).

Grupurile țintă ale proiectului sunt Asociațiile Obștești, Grupurile de Sprijin Reciproc create în cadrul proiectului, populația în etate din 15 comunități ale raioanelor Sîngerei, Telenești și Ungheni, reprezentanți ai Guvernului și administrațiilor publice locale din cele 3 raioane, profesioniști mass media locală și națională. Aceștia își vor consolida capacitățile și vor lucra asupra a 8 aspecte importante, specifice unei Comunități prietenoase vârstei, ca aceasta (comunitatea) să poată răspunde nevoilor legate de îmbătrânire și să asigure condiții pentru a ușura viața persoanelor în vârstă.

Astfel, unul din obiectivele proiectului este asigurarea că toți actorii implicați în implementarea proiectului cunosc și aplica politicile de safeguarding generale și ale HelpAge Moldova.

**Scopul concursului**

Selectarea unui consultant / unei consultante sau a unei companii, pentru prestarea serviciilor de livrare instruirillor în domeniul safeguarding, pentru 15 localități din raioanele Sîngerei, Telenești, Ungheni și echipa HelpAge Moldova în or. Chișinău.

**Perioada estimată de prestare a serviciilor:** august – septembrie 2024. Numărul total al zilelor de prestare a serviciilor în perioada menționată nu va depăși 23 de zile consultanță în total pentru 15 comunități din 3 raioane și or. Chișinău.

De asemenea, rezultatele acestei evaluări vor fi utilizate în diverse formate pentru planificarea și punerea în aplicare a măsurilor ulterioare ale proiectului

Activitatea consultantului / consultantei sau a companiei va fi realizată în strânsă colaborare cu echipa de implementare a proiectului din cadrul organizației HelpAge Moldova.

**Sarcinile consultantului / consultantei / companiei**

* Pregătirea programului de instruire și definirea metodelor care să fie utilizate, pentru fiecare temă sus menționată, cu indicarea numărului de ore;
* Pregătirea materialelor pentru distribuire în cadrul sesiunilor de instruire (exerciții practice separat pentru fiecare subiect, etc.);
* Asigurarea unei bune desfășurări a procesului de instruire, combinarea prezentărilor teoretice cu aplicațiile practice interactive;
* Evaluarea instruirilor și a impactului acestora la sfârșitul procesului de instruire;
* Raportul pentru prestarea serviciilor, inclusiv rezultatele sesiunilor de instruire conform evaluării finale.

**Termeni de implementare și livrabile:**

|  |  |  |  |
| --- | --- | --- | --- |
| **Planul de lucru**  | **Perioada de realizare** | **Nr. de zile** | **Livrabile** |
| Elaborarea suporturilor de curs referitoare la domeniul safeguarding și a instrumentelor de lucru pentru participanții la instruiri (agendă, prezentare PPT, suport informațional, etc.)  | August 2024 | 2 | * Agenda de instruire
* Suportul de curs pentru fiecare modul în format electronic, inclusiv PPT și exerciții practice
* Chestionarele de pre- și post-evaluare pentru instruiri
 |
| Livrarea instruirilor la nivel local pentru participanți format fizic – membri ai Grupurilor de Sprijin Reciproc, conform orarului stabilit de comun acord | August – Septembrie 2024 | 15 | * 15 sesiuni de instruire livrate, conform graficului stabilit de comun acord
 |
| Elaborarea unei prezentări de follow -up privind mecanismul de depunere a plângerilor și feedback-urilor | Septembrie 2024 | 2 | * Prezentarea PPT pentru sesiunea online
 |
| Livrarea unei sesiuni online privind mecanismul de depunere a plângerilor și feedback-urilor | Septembrie 2024 | 1 | * O sesiune de follow-up livrată
 |
| Elaborarea raportului narativ de instruire și evaluare a impactului instruirilor, inclusiv fotografii  | Septembrie 2024 | 3 | * Raport cu analiză, constatări și recomandări
 |

**Cerințe / competențe și calificări necesare**

* Experiență demonstrată în domeniul prestării serviciilor de instruire (calificarea profesională a formatorului (cel puțin 3 ani experiență în instruire);
* Concept și metodologie (Agenda schiță de instruire propusă, bine structurată și justificată în timp), bine elaborat (conceptul descris clar, cu indicarea fiecărei etape de instruire, spre implementare clară și corespunderea termenilor de referință);
* Cost competitiv inclusiv cu respectarea raportului preț - calitate.

**Conținutul dosarului de aplicare**

* CV-ul actualizat, cu mențiunea serviciilor de instruiri prestate în domeniul solicitat și linkuri disponibile;
* Email sau scrisoare de motivare (volum nu mai mare de 2 pagini A4), care să conțină și o scurtă viziune cu privire la realizarea sarcinilor propuse. Indicați / atașați materiale relevante realizate în sarcini similare anterior (link-uri la publicații, scrisori de recomandare, rapoarte de monitorizare/fezabilitate/audit pentru implementarea politicilor publice/actelor normative).
* Oferta financiară pentru prestarea serviciilor (în lei moldovenești per zi/net, cu detalierea cheltuielilor pe tipuri de costuri).

Notă: Din bugetul proiectului se acoperă costurile pentru pauză cafea la instruiri, tipărire suport de curs, birotică și transport.

Persoanele / echipa de consultanți interesate vor expedia dosarele la adresa de e-mail: officehelpage@gmail.com, cu mențiunea „Concurs Consultant Safeguarding HelpAge”, în format electronic sau pe suport de hârtie prin poștă sau fizic la adresa: Moldova, mun. Chișinău, MD-2005, Str. Bănulescu-Bodoni 57/1, of. 431, HelpAge Moldova, până la data de **30 iulie 2024, fără limită de oră.**

Pentru întrebări: Nina Guțu, +373 69989827, nina.gutu@helpage.md

Dosarele prezentate după expirarea termenului limită stabilit nu vor fi admise la concurs. **HelpAge Moldova își rezervă dreptul de a contacta pentru interviu doar candidații care vor corespunde cerințelor de calificare. Dosarele vor fi evaluate pe baza experienței demonstrate, ofertei financiare, descrierii viziunii sarcinii.**